PATVIRTINTA

 Kėdainių „Atžalyno“ gimnazijos direktoriaus 2021 m. gruodžio 21 d.

 įsakymu Nr.V-118

**KĖDAINIŲ „ATŽALYNO“ GIMNAZIJA**

**GIMNAZIJOS UNIFORMOS DĖVĖJIMO TVARKOS APRAŠAS**

Gimnazijos uniforma – priklausymo Kėdainių „Atžalyno“ gimnazijos (toliau Gimnazijos) bendruomenei, gimnazistų vienybės ir pagarbos Gimnazijos vertybėms bei tradicijoms simbolis.

 **I SKYRIUS**

 **BENDROJI DALIS**

1.Gimnazijos uniformos dėvėjimo tvarkos aprašas nustato Gimnazijos uniformos dėvėjimo tvarką, priežiūrą, mokinių tvarkingai dėvinčių uniformą skatinimą ir mokinių, dėvinčių netinkamą uniformą, drausminimą.

 **II SKYRIUS**

 **UNIFORMOS DĖVĖJIMO TVARKA**

2. Gimnazistai privalo dėvėti tvarkingą, Gimnazijos direktoriaus įsakymu patvirtintą uniformą.

3. Uniforma privaloma per įskaitas, egzaminus, atstovaujant Gimnazijai kitose įstaigose bei oficialiuose renginiuose.

4. Uniforma privaloma kultūrinių pažintinių veiklų (paskaitų, susitikimų) metu, organizuojamų Gimnazijoje.

5. Be uniformos gimnazistas į Gimnaziją gali atvykti išvykų bei ekskursijų ar kitų su klasės vadovų suderintų renginių metu.

6. Sportinė apranga ir avalynė dėvima per kūno kultūros pamokas; technologijų pamokų metu, esant būtinybei, vilkimas darbo chalatas arba ryšima prijuostė.

7. Rekomenduojama gimnazijos uniformą vidinėje pusėje paženklinti skiriamuoju simboliu.

 **III SKYRIUS**

 **MOKINIŲ SKATINIMAS**

8. Gimnazistą,  kasdien tvarkingai dėvintį uniformą, klasės vadovas skatina pagyrimu; padėkoja tėvams.

9. Klasės mokiniams tvarkingai ir nuolat dėvint gimnazisto uniformą skiriama administracijos padėka, esant galimybei įvairūs prizai.

 **IV SKYRIUS**

 **UNIFORMOS DĖVĖJIMO PRIEŽIŪRA**

10. Gimnazistai įsipareigoja laikytis Gimnazijos uniformos dėvėjimo tvarkos pasirašydami mokymo sutartį ir jos priedą.

11. Su Gimnazijos uniformos dėvėjimo tvarka mokinių tėvai supažindinami pasirašant mokymo sutartį.

12. Klasių vadovai turi teisę papildomai supažindinti mokinių tėvus su gimnazijos uniformos dėvėjimo tvarka per TAMO dienyną ir/ar tėvų susirinkimų metu.

13. Uniformos dėvėjimo priežiūrą kasdien atlieka tėvai, mokytojai, klasių vadovai, socialinis pedagogas, Gimnazijos administracija.

14. Gimnazijos Vaiko gerovės komisija ne rečiau kaip 2 kartus per mėnesį vykdo patikrinimą, kaip laikomasi uniformų dėvėjimo taisyklių.

15. Gimnazijos Vaiko gerovės komisijos patikrinimo metu mokiniai, nedėvintys uniformų, yra įspėjami. Mokiniui parašoma Gimnazistų uniformos dėvėjimo tvarkos pažeidimo pažyma (1 priedas).

16. Gimnazistų uniformos dėvėjimo tvarkos pažeidimo pažymą privalo užpildyti pažeidimą pastebėjęs mokytojas, klasės vadovas, socialinis pedagogas ar administracijos atstovas.

17. Klasės vadovas apie gimnazistų uniformos dėvėjimo tvarkos pažeidimą informuoja mokinio tėvus.

18. Jei mokinys tris kartus įspėjamas dėl uniformos dėvėjimo tvarkos nesilaikymo, jis rašo Gimnazijos direktoriui paaiškinimą raštu ir informuojami mokinio tėvai/globėjai/rūpintojai dėl mokymo sutarties įsipareigojimų nevykdymo.

19. Jei mokinys penkis kartus įspėjamas dėl uniformos dėvėjimo tvarkos nesilaikymo, jis svarstomas Gimnazijos Vaiko gerovės komisijos posėdyje. Į posėdį gali būti kviečiami mokinio tėvai/globėjai/rūpintojai dėl mokymo sutarties įsipareigojimų nevykdymo.

20. Už ilgesnį uniformos dėvėjimo taisyklių nesilaikymą mokinys svarstomas Gimnazijos direkcijos posėdyje. Gimnazijos direktorius skiria:

20.1. raštišką pastabą,

20.2. papeikimą,

20.3. griežtą papeikimą.

21. Sistemingai pažeidžiant uniformos dėvėjimo tvarkos aprašo reikalavimus Gimnazija turi teisę vienašališkai nutraukti mokymo sutartį su mokiniu.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 1 priedas

|  |
| --- |
| **,,ATŽALYNO” GIMNAZIJA**GIMNAZISTŲ UNIFORMOS DĖVĖJIMO TVARKOS PAŽEIDIMO PAŽYMA**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**   (gimnazisto vardas, pavardė)Klasė\_\_\_\_\_ Pamokos, renginio, išvykos metu (pabraukti)🞎 Dėvi švarką neatitinkantį gimnazisto uniformos reikalavimų🞎 Dėvi kelnes neatitinkančias gimnazisto uniformos reikalavimų🞎 Dėvi sijoną neatitinkantį gimnazistės uniformos reikalavimų🞎 Neturi gimnazijos emblemos arba ženklelio.Pažeidimo pažymą surašė \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ (parašas) (vardas, pavardė) Data  |